CELEX: 
Language: hu
Date: 2020-05-18 00:00:00
Title: A BIZOTTSÁG (EU) .../... FELHATALMAZÁSON ALAPULÓ HATÁROZATA a 2003/87/EK európai parlamenti és tanácsi irányelvnek a Svájcból érkező járatoknak az uniós kibocsátáskereskedelmi rendszerből való kizárása érdekében történő módosításáról

EURÓPAI
                           BIZOTTSÁG
                                                   Brüsszel, 2020.5.18.
                                                   C(2020) 3107 final
      A BIZOTTSÁG (EU) .../... FELHATALMAZÁSON ALAPULÓ HATÁROZATA
                                       (2020.5.18.)
   a 2003/87/EK európai parlamenti és tanácsi irányelvnek a Svájcból érkező járatoknak
       az uniós kibocsátáskereskedelmi rendszerből való kizárása érdekében történő
                                     módosításáról
                                (EGT-vonatkozású szöveg)
HU                                                                                     HU
 ---pagebreak---                                                  INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az uniós kibocsátáskereskedelmi rendszer (EU ETS) hatálya az Európai Gazdasági Térség
   (EGT) repülőtereiről induló, valamint a 2003/87/EK irányelv 25a. cikkének hatálya alá
   tartozó harmadik országokból érkező járatokra terjed ki. Ez a 25a. cikk felhatalmazza a
   Bizottságot egyes járatoknak az I. mellékletben felsorolt légi közlekedési tevékenységekből
   való kizárására az uniós rendszer és a légi közlekedés éghajlatváltozásra gyakorolt hatásának
   csökkentése érdekében harmadik országok által elfogadott intézkedések optimális
   összeegyeztetése érdekében. Míg 2008-ban az volt az elvárás, hogy a harmadik országok
   intézkedései egyenértékűek legyenek1, a 2003/87/EK irányelv későbbi módosításai már
   mérsékelt elvárásokat fogalmaztak meg2, és az EU ETS jelenlegi hatálya 2023 végéig az
   EGT-n belüli járatokra korlátozódik, hacsak nincs érvényben összekapcsolási megállapodás.3
   A 2003/87/EK irányelv a légitársaság nemzetiségétől függetlenül alkalmazandó, és hatálya
   elvben mindazokra a légi járatokra kiterjed, amelyek valamely tagállam területén található
   repülőtérről indulnak vagy ilyen repülőtérre érkeznek. A légijármű-üzemeltetőkkel szemben
   az egyes útvonalakon érvényesített egyenlő bánásmód elengedhetetlen a versenytorzulások
   elkerüléséhez. Az ENSZ Éghajlatváltozási Keretegyezménye részes feleinek 2015
   decemberében tartott 21. konferenciáján megállapodás született az Európai Unió és Svájc
   között az üvegházhatást okozó gázok kibocsátási egységei kereskedelmére vonatkozó
   rendszereik összekapcsolásáról, és e megállapodást 2017. november 23-án aláírták4. Az
   összekapcsolási megállapodás fenntartja az egyes útvonalakon a légijármű-üzemeltetőkkel
   szembeni egyenlő bánásmódot, keretében az EU igazgatja a területéről induló és Svájcba tartó
   járatokat, Svájc pedig a területéről induló és az EGT-be érkező járatokat5.
   Az összekapcsolási megállapodással összhangban ez a határozat mentesíti a Svájc
   repülőtereiről induló és az EGT repülőtereire érkező járatokat az EU ETS hatálya alól. Ez a
   határozat az összekapcsolási megállapodás hatálybalépésétől alkalmazandó.
   Ami a környezeti hatásokat illeti, az uniós és a svájci kibocsátáskereskedelmi rendszer
   összekapcsolása következtében a szén-dioxid-árazás hatálya alá kerülő légi közlekedési szén-
   dioxid-(CO2)-kibocsátás-többlet mintegy 3,2 millió tonnára becsülhető, ami egyenlő arányban
   oszlik meg az érkező és az induló járatok között. Az EGT területéről induló és Svájc
   repülőtereire érkező járatok 1,6 millió tonna CO2-kibocsátása tekintetében 2020-ban
   hozzávetőleg 550 000 tonnát fed le az ingyenes kiosztás, de ez a mennyiség 2021-től kezdve
   évente 2,2 %-kal fog csökkenni. Ezenfelül további 100 000 kibocsátási egység kerül
   árverezésre. Így várhatóan 950 000 tonnányi további kibocsátást kell ellentételezni a
   1
           Az „egyenértékű” szó nem szerepel a 2003/87/EK irányelv szövegében, de a 2008/101/EK irányelv (17)
           preambulumbekezdésében igen.
   2
           Lásd például a 2014. április 16-i 421/2014/EU európai parlamenti és tanácsi rendelet (6)
           preambulumbekezdését.
   3
           Az Európai Parlament és a Tanács (EU) 2017/2392 rendelete (2017. december 13.) a 2003/87/EK
           irányelvnek a hatály légiközlekedési tevékenységekre vonatkozó jelenlegi korlátozásainak fenntartása
           és egy piaci alapú globális intézkedés 2021-től történő bevezetésének előkészítése céljából történő
           módosításáról (HL L 350., 2017.12.29., 7. o.).
   4
           Megállapodás az Európai Unió és a Svájci Államszövetség között az uniós és a svájci
           kibocsátáskereskedelmi rendszer összekapcsolásáról (HL L 322., 2017.12.7., 3. o.).
   5
           Ez a megközelítés jó gyakorlati megoldást jelent a közös, ugyanakkor differenciált felelősségek és
           képességek elvének érvényesítésére, ami az ENSZ Éghajlatváltozási Keretegyezménye végrehajtásának
           keretében           felmerült        egyik         nagy        kihívás.          Lásd       például:
           http://papers.ssrn.com/sol3/papers.cfm?abstract_id=1952554.
HU                                                        1                                                     HU
 ---pagebreak---    kibocsátáskereskedelmi rendszerek hatálya alá tartozó más ágazatokból az EGT területéről
   induló és Svájc repülőtereire érkező járatok tekintetében6.
   Az összekapcsolás gyakorlati megvalósításának második lépéseként a térítésmentes
   kiosztásokat és a kibocsátási egységek ehhez kapcsolódó, árverés útján történő
   értékesítésének szintjét összhangba kell hozni az EU ETS-nek az (EU) 2017/2392 rendelet7
   szerinti hatályával. A légijármű-üzemeltetőknek ingyenesen kiosztandó kibocsátásiegység-
   mennyiségekhez tartozó referenciaértékekről szóló 2011/638/EU bizottsági határozat8
   kifejezetten rendelkezett a kiosztások módosításáról olyan esetekben, amikor a 2003/87/EK
   irányelv 25a. cikke alapján jogi aktusokat fogadnak el.
   A harmadik lépés az összekapcsolási megállapodás I. melléklete B. részének megfelelően egy
   „egyablakos ügyintézési rendszer” létrehozása a légijármű-üzemeltetők számára. Ez azt
   jelenti, hogy a rendszerek alapvető jogi követelményeinek megváltoztatása nélkül a
   gyakorlatban Svájcnak kell igazgatnia a Svájchoz közelebb álló légijármű-üzemeltetők
   mindkét rendszer hatálya alá tartozó kibocsátásait. Az EGT-országokkal szorosabb
   kapcsolatban álló légijármű-üzemeltetőket pedig továbbra is a jelenlegi igazgatási tagállam
   igazgatja kizárólag. Az üzemeltetők mindkét rendszer szerint jelentik a tevékenységeikkel
   okozott kibocsátásokat és leadják a megfelelő kibocsátási egységeket. Az összekapcsolásról
   szóló megállapodás értelmében a továbbiakban is a felek felelősek saját ETS-ük
   kötelezettségeinek érvényesítéséért és földrajzi lefedettségéért (lásd a „Jogérvényesítés” és „A
   légijármű-üzemeltetők igazgatási szempontból történő kiosztása” szakaszokat az I. melléklet
   B. részében).
   Az EU ETS-irányelv I. melléklete módosul a Svájcból érkező járatokra való alkalmazandóság
   tekintetében. Az egyablakos ügyintézés célja adminisztratív könnyebbséget biztosítani a
   Svájchoz, illetve az EGT-hez közelebb álló légijármű-üzemeltetők számára. Amennyiben
   valaha szükség lenne jogérvényesítési eljárásra, a Svájc által igazgatott légijármű-üzemeltetők
   tekintetében Svájc lépne fel először, minden más esetben pedig az EU-s igazgatási tagállam
   lépne fel elsőként. A felek megosztják egymással információikat a zökkenőmentes és
   hatékony gyakorlati alkalmazás érdekében. A Svájc által igazgatott légijármű-üzemeltetők
   felsorolása megtalálható a 2006. január 1-jén vagy azt követően a 2003/87/EK irányelv I.
   mellékletének jegyzéke értelmében légi közlekedési tevékenységet végző légijármű-
   üzemeltetők listájáról és az egyes légijármű-üzemeltetőkhöz igazgatási célból rendelt
   tagállamok megállapításáról szóló 748/2009/EK rendeletben.
   Az összekapcsolási folyamat negyedik lépése az egységek térítésmentes kiosztásához
   kapcsolódik. Amennyiben az összekapcsolásról szóló megállapodás valaha felfüggesztésre
   vagy megszüntetésre kerülne, az egyes légijármű-üzemeltetők felelősége lenne az egyes
   kibocsátáskereskedelmi rendszereknek való megfelelés a számukra kiosztott és a piacról
   származó kibocsátási egységek felhasználásával. Ezért helyénvaló megbízni az EU-t a Svájc
   által igazgatott légijármű-üzemeltetők számára az EGT-n belüli repülési tevékenységeik
   tekintetében és az EGT-ből induló és Svájcba érkező járataik tekintetében térítésmentesen
   kiosztott kibocsátási egységek átadásával. Ahogy az EGT-ből induló egyéb járatok
   térítésmentes kibocsátási egységei átruházásra kerülnek a légijármű-üzemeltetőkre, úgy
   kerülnek átruházásra az EGT területéről induló és Svájcba ékező járatok térítésmentes
   kibocsátási egységei is. Eközben Svájc felelős az EU-ban igazgatott légijármű-üzemeltetők
   kibocsátási egységei megfelelő mennyiségének átruházásáért a svájci kibocsátáskereskedelmi
   6
           2020-ban e kibocsátások 1,5 %-a fedezhető az ENSZ Éghajlatváltozási Keretegyezménye tiszta
           fejlesztési mechanizmusából származó jóváírásokkal.
   7
           Lásd az (EU) 2017/2392 rendelettel módosított 2003/87/EK irányelv 28a. cikkét.
   8
           A Bizottság 2011/638/EU határozata (2011. szeptember 26.).
HU                                                      2                                             HU
 ---pagebreak---    rendszer hatálya alá tartozó repülési tevékenységeik tekintetében, hasonlóan az EU ETS
   szabályaihoz.
   E negyedik lépést a 389/2013/EU bizottsági rendelet (a kibocsátásiegység-forgalmi jegyzékről
   szóló rendelet)9 hajtja végre, melynek idevágó cikkei a következőképp rendelkeznek:
                                                       „71. cikk
                               Az összekapcsolási megállapodások végrehajtása
   A központi tisztviselő a 2003/87/EK irányelv 25. és 25a. cikke alapján kötött megállapodások
   végrehajtása céljából megfelelő időközönként számlákat és folyamatokat hozhat létre,
   valamint ügyleteket és egyéb műveleteket végezhet.”
   A 389/2013/EU bizottsági rendelet 56. cikke rendelkezik a kibocsátási egységek Svájc és az
   uniós jegyzék közötti átvezetéséről:
                                                      „56. cikk
                          Légi közlekedési kibocsátási egységek ingyenes kiosztása
   (4)      Amennyiben hatályban van egy, a 2003/87/EK irányelv 25. cikke szerinti
   megállapodás, amely légi közlekedési kibocsátási egységeknek egy másik
   kibocsátáskereskedelmi rendszer jegyzékében szereplő légijármű-üzemeltető számára történő
   átvezetését írja elő, a központi tisztviselő – a másik kibocsátásiegység-forgalmi jegyzék
   kezelőjével együttműködve – gondoskodik arról, hogy az uniós kibocsátásiegység-forgalmi
   jegyzék a légi közlekedési kibocsátási egységeket az uniós légi közlekedési kiosztási
   számláról átvezesse a másik kibocsátásiegység-forgalmi jegyzékben vezetett megfelelő
   számlákra.
   (5)      Amennyiben hatályban van egy, a 2003/87/EK irányelv 25. cikke szerinti
   megállapodás, amely egy másik kibocsátáskereskedelmi rendszernek megfelelő légi
   közlekedési kibocsátási egységeknek az uniós kibocsátásiegység-forgalmi jegyzékben vezetett
   légijármű-üzemeltetői számlákra történő átvezetését írja elő, a központi tisztviselő – a másik
   kibocsátásiegység-forgalmi jegyzék kezelőjével együttműködve – gondoskodik arról, hogy az
   uniós kibocsátásiegység-forgalmi jegyzék – a másik kibocsátáskereskedelmi rendszer
   kezeléséért felelős illetékes hatóság jóváhagyása esetén – a szóban forgó légi közlekedési
   kibocsátási egységeket a másik kibocsátásiegység-forgalmi jegyzékben vezetett megfelelő
   számlákról átvezesse az uniós kibocsátásiegység-forgalmi jegyzékben vezetett légijármű-
   üzemeltetői számlákra.”
   Jóllehet ez a felhatalmazáson alapuló határozat 2020 kezdetétől mentesít minden Svájcban
   található repülőtérről érkező járatot az EU ETS hatálya alól, ez nem jelenti azt, hogy az EU
   ETS-ben az ICAO globális piacalapú intézkedési rendszerének, a CORSIA-nak a
   végrehajtására vonatkozó módosítások ne érintenék ezeket a járatokat. Az EU ETS-irányelv
   28b. cikkének megfelelően jelentést kell készíteni az Európai Parlament és a Tanács számára.
   A jelentésnek meg kell vizsgálnia az Európai Unió és a kapcsolódó kibocsátáskereskedelmi
   rendszerekkel rendelkező országok közötti légi járatokat.
   9
            A Bizottság 389/2013/EU rendelete (2013. május 2.) a 2003/87/EK európai parlamenti és tanácsi
   irányelv szerinti uniós kibocsátásiegység-forgalmi jegyzék létrehozásáról.
HU                                                         3                                              HU
 ---pagebreak---    2.       AZ AKTUS ELFOGADÁSÁT MEGELŐZŐ KONZULTÁCIÓK
   2019. november 22-én a tagállamok képviselői találkozót tartottak az éghajlatváltozással
   foglalkozó szakértői csoport keretében. A 2020. március 2. és március 30. közötti négy hétben
   elérhető volt a felhatalmazáson alapuló határozat szövege, és lehetőség volt online
   visszajelzések benyújtására a minőségi jogalkotási portálon. A felhatalmazáson alapuló
   határozat elfogadása után két hónap áll az Európai Parlament és a Tanács rendelkezésére
   annak ellenőrzésére.
   3.       A FELHATALMAZÁSON ALAPULÓ JOGI AKTUS JOGI ELEMEI
   A határozat megfelelő eszköznek tekinthető, és a felhatalmazáson alapuló határozat 25a. cikke
   az alábbiakat írja elő:
   1. cikk
   Ez a cikk az EU ETS-irányelv I. mellékletét módosítja annak érdekében, hogy a légijármű-
   üzemeltetők mentesüljenek azon kötelezettség alól, hogy a svájci repülőterekről az EGT-n
   belüli repülőterekre érkező járatok tekintetében kibocsátási egységeket adjanak le. Az (EU)
   2017/2392 rendeletnek megfelelően ezen érkező járatok számára nem osztanak ki kibocsátási
   egységeket.
   A cikk változatlanul hagyja az EU ETS hatálya alá tartozó légijármű-üzemeltetők körét, és
   egyértelművé teszi, hogy a felvételre vonatkozó küszöbértékeket tartalmazó rendelkezéseket
   nem érinti a Svájcból érkező járatoknak az EU ETS hatálya alóli kizárása.
HU                                               4                                               HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ HATÁROZATA
                                                 (2020.5.18.)
      a 2003/87/EK európai parlamenti és tanácsi irányelvnek a Svájcból érkező járatoknak
          az uniós kibocsátáskereskedelmi rendszerből való kizárása érdekében történő
                                                módosításáról
                                           (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli
   kereskedelmi rendszerének létrehozásáról és a 96/61/EK tanácsi irányelv módosításáról szóló,
   2003. október 13-i 2003/87/EK európai parlamenti és tanácsi irányelvre10 és különösen annak
   25a. cikke (1) bekezdésére,
   mivel:
   (1)      A 2003/87/EK irányelv 25a. cikke felhatalmazza a Bizottságot arra, hogy
            rendelkezéseket fogadjon el a harmadik országból érkező járatoknak az uniós
            kibocsátáskereskedelmi rendszer (EU ETS) hatálya alóli kizárása érdekében. E
            rendelkezéseknek biztosítaniuk kell az EU ETS és a harmadik országok által a légi
            közlekedés éghajlatváltozásra gyakorolt hatásának csökkentése érdekében elfogadott
            intézkedések optimális összeegyeztetését.
   (2)      Az Európai Unió és a Svájci Államszövetség közötti, az uniós és a svájci
            kibocsátáskereskedelmi rendszer összekapcsolásáról szóló megállapodást11 (a
            továbbiakban: megállapodás) 2017. november 23-án aláírták és az 2020. január 1-jén
            hatályba lépett. A megállapodás értelmében a Svájcban található repülőterekről az
            Európai Gazdasági Térségben (EGT) található repülőterekre érkező légi járatok
            kikerülnek az EU ETS hatálya alól.
   (3)      A 2003/87/EK irányelvet ezért módosítani kell a Svájcban található repülőterekről
            induló és az EGT területén található repülőterekre érkező járatoknak az EU ETS
            hatálya alóli kizárása érdekében. Az üzemeltetők lefedettségének változatlansága
            érdekében a kizárás nem érintheti azokat a rendelkezéseket, amelyek a járatok száma
            vagy az üzemeltetőnkénti kibocsátás tekintetében meghatározott küszöbértékek
            alapján zárnak ki az EU ETS hatálya alól bizonyos légi közlekedési tevékenységeket.
   (4)      A 2003/87/EK irányelvet mindezeknek megfelelően módosítani kell.
   (5)      Mivel a megállapodás 2020. január 1-jén hatályba lépett, ezt a határozatot az említett
            naptól kell alkalmazni,
   10
            HL L 275., 2003.10.25., 32. o.
   11
            HL L 322., 2017.12.7., 3. o.
HU                                                    5                                            HU
 ---pagebreak---    ELFOGADTA EZT A HATÁROZATOT:
                                                 1. cikk
   A 2003/87/EK irányelv I. mellékletében szereplő táblázat „Tevékenységek” oszlopában a
   „Légi közlekedés” rovat második bekezdése a következőképpen módosul:
   1.       a j) pont második bekezdésének helyébe a következő lép:
            „Az l) pontban említett járatok, valamint a tagállamok uralkodói és közvetlen
            családjuk, a tagállamok állam- és kormányfői, valamint miniszterei hivatalos út
            alkalmával történő szállítása e pont alól nem képezhet kivételt.”;
   2.       a k) pont helyébe a következő szöveg lép:
            „k) 2013. január 1-jétől 2030. december 31-ig azok a repülések, amelyek e ponttól
            eltekintve a szóban forgó tevékenység körébe tartoznának, és amelyeket kevesebb,
            mint évi 1 000 tonna összkibocsátással járó repüléseket végző nem kereskedelmi
            légijármű-üzemeltető hajt végre (az l) pontban említett járatok kibocsátásait is
            beleértve);”;
   3.       a szöveg a következő l) ponttal egészül ki:
            „l) a Svájcban található repülőterekről induló és az EGT területén található
            repülőterekre érkező járatok.”.
                                                 2. cikk
   Ez a határozat az Európai Unió Hivatalos Lapjában való kihirdetését követő napon lép
   hatályba.
   Ezt a határozatot 2020. január 1-jétől kell alkalmazni.
   Kelt Brüsszelben, -án/-én. 2020.5.18.
                                                 a Bizottság részéről
                                                 elnök
                                                 Ursula VON DER LEYEN
HU                                                  6                                         HU